《元旦示诸孙》
明代·黄鹤仙

春风盈户雪盈头，日见趋庭得自由。杨震祇传清白后，李斯惟代子孙忧。

到门莫喜题为凤，入世须防唤作牛。我有良田人不见，一经相继更何求。

作者简介：黄鹤仙，字友松，一字炼庵。番禺人，福建籍。明思宗崇祯十三年（一六四〇）进士。历官云南道御史。有《东园草堂稿》。事见清道光《广东通志》卷六九、清温汝能《粤东诗海》卷四九。